Unidade Civia na estación de Utebo.
A rede de **Proximidades Zaragoza** (en castelán: *Cercanías Zaragoza*) é un servizo de trens interurbanos entre Zaragoza e parte dos municipios da súa área metropolitana, que forma parte da rede de Proximidades de Renfe Operadora. Actualmente devandita rede de proximidade unicamente está formada por unha liña en funcionamento, a C-1.

A **liña C-1**, operada por Renfe Operadora, é a primeira e única liña de Proximidades da cidade de Zaragoza. Foi inaugurada, e presta servizo desde entón, o 11 de xuño de 2008, días antes do inicio da Exposición Internacional de 2008 nesta cidade.

Para a súa creación aproveitáronse as vías xa existentes das liñas Zaragoza-Pamplona/Logroño e Zaragoza-Reus-Barcelona. Creáronse novas estacións no periférico barrio de Casetas, en Utebo, baixo a antiga estación do Portillo e en Miraflores, dentro do distrito de Las Fuentes. O 3 de abril de 2012 engadiuse á liña a estación de Zaragoza-Goya.

Percorrido
----------

|  Proximidades Zaragoza |
| --- |
|  Casetas Aparcadoiro Utebo Aparcadoiro Autobús interurbano Zaragoza-Delicias Aparcadoiro Autobuses Alta Velocidade Trens de Media Distancia Trens de Longa Distancia Bicicletas Portillo Aparcadoiro Bicicletas Goya Autobús urbano Trens de Media Distancia Tranvía Bicicletas Miraflores Aparcadoiro Autobús urbano |

Estación de Delicias
Estación de El Portillo
* **Casetas**: estación sen conexión de autobuses, con aparcadoiro.
* **Utebo**: estación con aparcadoiro e conexión de autobús Utebo-Monzalbalba.
* **Delicias**: estación intermodal de Zaragoza onde se atopan os servizos de media e longa distancia de Renfe así como a Estación Central de Autobuses de Zaragoza. A plataforma de proximidade abarca as vías 7 (dirección Miraflores) e 8 (dirección Casetas). Pódese acceder ao mesmo desde os vestíbulos de saídas e de chegadas e desde o tránsfer que dá acceso directo aos distintos aparcadoiros, á estación de autobuses e á praza da estación.
* **Portillo**: estación soterrada con aparcadoiro situada onde se atopaba a antiga estación homónima. Accédese desde Escoriaza, Fabro e Anselmo Clavé. Ten conexión coas liñas 22 e 31 de autobús urbano.
* **Goya**: é a máis céntrica e ten intermodalidade coa liña 1 do Tranvía de Zaragoza e coa liña 31 do autobús urbano.
* **Miraflores**: estación soterrada con conexión de autobuses e aparcadoiro.

Proxectos
---------

### Ampliación da C-1

Está prevista a ampliación da liña polo Leste a curto prazo ata La Cartuja e a medio prazo ata El Burgo de Ebro, mentres que polo Oeste as ampliacións serían ata Alagón a medio prazo e a longo prazo ata Pedrola. 
As posibles estacións recollidas no PIT para a C-1 son as seguintes: 

* *Pedrola*
* *Cabañas de Ebro*
* *Alagón*
* *La Joyosa-Torres de Berrellén*
* *Sobradiel*
* **Casetas**
* **Utebo**
* **Zaragoza-Delicias**
* **Zaragoza-Portillo**
* **Goya**
* **Miraflores**
* *La Cartuja*
* *El Burgo de Ebro*

Tamén se comtempla a posibilidade de crear a longo prazo unha liña "C-1b" que en Casetas se bifurcaría cara a Pinseque e Grisen chegando á factoría de OPEL España, cuxas paradas serían: 

* *Grisén*
* *Pinseque*
* *Villarrapa*

### Nova liña C-2

Segundo recolle o Plan Intermodal de Transporte de Zaragoza, segundo evolucione a demanda poríanse en funcionamento novos servizos cunha segunda liña de proximidade que siga un eixo Norte-Sur polos corredores dos ríos Gállego e Huerva, aproveitando as vías das liñas Zaragoza-Huesca e Zaragoza-Valencia, ata María de Huerva e Villanueva de Gállego. As posibles estacións recollidas no PIT para a C-2 son as seguintes: 

* *Zuera*
* *Villanueva de Gállego*
* *San Juan de Mozarrifar*
* *San Gregorio*
* *Cogullada* (Av. Cataluña)
* *Las Fuentes* (Av. Compromiso de Caspe / c/ Rodrigo Rebolledo)
* **Miraflores**
* **Zaragoza-Goya**
* **Zaragoza-Goya**
* **Zaragoza-Delicias**
* *PLAZA*
* *Cuarte*
* *Cadrete*
* *María de Huerva*
* *Botorrita*

Notas
-----

1. ↑  Noticia da apertura no Xornal de Aragón[*Ligazón morta*]
2. ↑  Europa Press, ed. (2 de abril de 2012). "A ministra de Fomento inaugura a estación de proximidades de Goya". Consultado o 20 de abril de 2012.

Véxase tamén
------------

### Ligazóns externas

* Proximidades Zaragoza, na web de Renfe.
* Foro